บาทเปิด 33.60/64 แข็งค่าต่อ
เงินบาทเปิด 33.60/64 แข็งค่าต่อหลังกนง.คงดอกเบี้ย รอดูยอดค้าปลีกสหรัฐฯ คืนนี้
11 มิ.ย. 2558

เงินบาทเปิด 33.60/64 แข็งค่าต่อหลังกนง.คงดอกเบี้ย รอดูยอดค้าปลีกสหรัฐฯ คืนนี้
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 33.60/64 บาท/ดอลลาร์ แข็งค่าขึ้นจากช่วงเย็นวานนี้ที่ปิดตลาดที่ระดับ 33.66 บาท/ดอลลาร์
วันนี้คาดว่าเงินบาทจะมีทิศทางที่ทรงตัว หลังจากที่เมื่อวานคณะกรรมการนโยบายการเงิน(กนง.) มีมติคงอัตราดอกเบี้ยไว้ในระดับเดิมที่ 1.50% แต่นักลงทุนยังติดตามยอดค้าปลีกเดือนพ.ค.ของสหรัฐฯ ที่จะประกาศในคืนนี้ ซึ่งหากตัวเลขออกมาดีต่อเนื่องจากเดือนเม.ย. ก็มีโอกาสที่ดอลลาร์จะแข็งค่า และเงินบาทจะอ่อนค่าลงได้
"วันนี้บาทคงทรงๆ รอดูสหรัฐประกาศยอดค้าปลีกคืนนี้ ถ้าออกมาดีเหมือนเดือนก่อน บาทก็มีโอกาสจะอ่อนค่า" นักบริหารเงิน ระบุ
นักบริหารเงิน คาดว่า เงินบาทวันนี้จะเคลื่อนไหวอยู่ในกรอบ 33.60-33.70 บาท/ดอลลาร์